CELEX: 32013R0817
Language: sk
Date: 2013-08-28 00:00:00
Title: Nariadenie Komisie (EÚ) č. 817/2013 z  28. augusta 2013 , ktorým sa menia prílohy II a III k nariadeniu Európskeho parlamentu a Rady (ES) č. 1333/2008 a príloha k nariadeniu Komisie (EÚ) č. 231/2012, pokiaľ ide o arabskú gumu modifikovanú kyselinou oktenyljantárovou  Text s významom pre EHP

29.8.2013   
            
            
               SK
            
            
               Úradný vestník Európskej únie
            
            
               L 230/7
            
         NARIADENIE KOMISIE (EÚ) č. 817/2013
   z 28. augusta 2013,
   ktorým sa menia prílohy II a III k nariadeniu Európskeho parlamentu a Rady (ES) č. 1333/2008 a príloha k nariadeniu Komisie (EÚ) č. 231/2012, pokiaľ ide o arabskú gumu modifikovanú kyselinou oktenyljantárovou
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 1333/2008 zo 16. decembra 2008 o prídavných látkach v potravinách (1), a najmä na jeho článok 10 ods. 3, článok 14 a článok 30 ods. 5,
   so zreteľom na nariadenie Európskeho parlamentu a Rady (ES) č. 1331/2008 zo 16. decembra 2008, ktorým sa ustanovuje spoločný postup schvaľovania prídavných látok v potravinách, potravinárskych enzýmov a potravinárskych aróm (2), a najmä na jeho článok 7 ods. 5,
   keďže:
   
               (1)
            
            
               V prílohe II k nariadeniu (ES) č. 1333/2008 sa stanovuje zoznam Únie obsahujúci prídavné látky v potravinách schválené na používanie v potravinách a podmienky ich používania.
            
         
               (2)
            
            
               V prílohe III k nariadeniu (ES) č. 1333/2008 sa stanovuje zoznam Únie obsahujúci prídavné látky v potravinách schválené na používanie v prídavných látkach v potravinách, potravinárskych enzýmoch, potravinárskych arómach a živinách, ako aj podmienky ich používania.
            
         
               (3)
            
            
               V nariadení Komisie (EÚ) č. 231/2012 (3) sa stanovujú špecifikácie prídavných látok uvedených v prílohách II a III k nariadeniu (ES) č. 1333/2008.
            
         
               (4)
            
            
               Uvedené zoznamy a špecifikácie sa môžu aktualizovať v súlade so spoločným postupom uvedeným v článku 3 ods. 1 nariadenia (ES) č. 1331/2008 buď na podnet Komisie, alebo na základe žiadosti.
            
         
               (5)
            
            
               Dňa 12. novembra 2007 bola predložená a žiadosť o povolenie používania arabskej gumy modifikovanej kyselinou oktenyljantárovou ako emulzifikátora v určitých kategóriách potravín a v arómach, ktorá bola sprístupnená členským štátom.
            
         
               (6)
            
            
               Európsky úrad pre bezpečnosť potravín zhodnotil bezpečnosť arabskej gumy modifikovanej kyselinou oktenyljantárovou ako emulzifikátora, ktorý sa má pridávať do aróm a určitých iných potravín, a 11. marca 2010 vyjadril svoje stanovisko (4). Úrad v závere uviedol, že na základe výsledkov dostupných štúdií a informácií o samotnej arabskej gume a o iných škroboch modifikovaných kyselinou oktenyljantárovou použitie arabskej gumy modifikovanej kyselinou oktenyljantárovou ako emulzifikátora v potravinách pri navrhovaných použitiach a množstvách nepredstavuje riziko pre bezpečnosť.
            
         
               (7)
            
            
               Z technologického hľadiska je potrebné používať arabskú gumu modifikovanú kyselinou oktenyljantárovou ako emulzifikátor v určitých potravinách ako aj v emulziách olejových aróm, ktoré sa pridávajú do rôznych potravín, vzhľadom na to, že v porovnaní s existujúcimi emulzifikátormi má lepšie vlastnosti. Preto je vhodné povoliť používanie arabskej gumy modifikovanej kyselinou oktenyljantárovou v kategóriách potravín, ktoré sú predmetom žiadosti, a prideliť tejto prídavnej látke v potravinách číslo E 423.
            
         
               (8)
            
            
               Špecifikácie arabskej gumy modifikovanej kyselinou oktenyljantárovou by mali byť zahrnuté do nariadenia (EÚ) č. 231/2012, keď sa táto látka prvý raz zapíše do zoznamov Únie obsahujúcich prídavné látky v potravinách, ktoré sú stanovené v prílohách II a II k nariadeniu (ES) č. 1333/2008.
            
         
               (9)
            
            
               Nariadenie (ES) č. 1333/2008 a nariadenie (EÚ) č. 231/2012 by sa preto mali zodpovedajúcim spôsobom zmeniť.
            
         
               (10)
            
            
               Opatrenia stanovené v tomto nariadení sú v súlade so stanoviskom Stáleho výboru pre potravinový reťazec a zdravie zvierat a Európsky parlament ani Rada proti nim nevzniesli námietku,
            
         PRIJALA TOTO NARIADENIE:
   Článok 1
   Prílohy II a III k nariadeniu (ES) č. 1333/2008 sa menia v súlade s prílohou I k tomuto nariadeniu.
   Článok 2
   Príloha k nariadeniu (EÚ) č. 231/2012 sa mení v súlade s prílohou II k tomuto nariadeniu.
   Článok 3
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 28. augusta 2013
      
         
            Za Komisiu
         
         
            predseda
         
         José Manuel BARROSO
      
   
   
      (1)  Ú. v. EÚ L 354, 31.12.2008, s. 16.
   
      (2)  Ú. v. EÚ L 354, 31.12.2008, s. 1.
   
      (3)  Ú. v. EÚ L 83, 22.3.2012, s. 1.
   
      (4)  Úradný vestník EFSA (EFSA Journal) (2010) 8(3):1539.
   
      PRÍLOHA I
      
                  A.
               
               
                  Príloha II k nariadeniu (ES) č. 1333/2008 sa mení takto:
                  
                              1.
                           
                           
                              V časti B v tabuľke 3 „Prídavné látky iné ako farbivá a sladidlá“ sa za položku týkajúcu sa prídavnej látky E 422 vkladá táto položka:
                              
                                          „E 423
                                       
                                       
                                          Arabská guma modifikovaná kyselinou oktenyljantárovou“
                                       
                                    
                        
                              2.
                           
                           
                              Časť E sa mení takto:
                              
                                          a)
                                       
                                       
                                          v kategórii 05.4 „Dekorácie, povlaky a náplne okrem náplní na báze ovocia zahrnutých v kategórii 4.2.4“ sa za položku týkajúcu sa prídavnej látky E 416 vkladá táto položka:
                                          
                                                       
                                                   
                                                   
                                                      „E 423
                                                   
                                                   
                                                      Arabská guma modifikovaná kyselinou oktenyljantárovou
                                                   
                                                   
                                                      10 000
                                                   
                                                   
                                                      iba polevy“
                                                   
                                                   
                                                       
                                                   
                                                
                                    
                                          b)
                                       
                                       
                                          v kategórii 12.6 „Omáčky“ sa za položku týkajúcu sa prídavnej látky E 416 vkladá táto položka:
                                          
                                                       
                                                   
                                                   
                                                      „E 423
                                                   
                                                   
                                                      Arabská guma modifikovaná kyselinou oktenyljantárovou
                                                   
                                                   
                                                      10 000“
                                                   
                                                   
                                                       
                                                   
                                                   
                                                       
                                                   
                                                
                                    
                                          c)
                                       
                                       
                                          v kategórii 14.1.4 „Ochutené nápoje“ sa za položku týkajúcu sa prídavnej látky E 405 vkladá táto položka:
                                          
                                                       
                                                   
                                                   
                                                      „E 423
                                                   
                                                   
                                                      Arabská guma modifikovaná kyselinou oktenyljantárovou
                                                   
                                                   
                                                      1 000
                                                   
                                                   
                                                      len v energetických nápojoch a v nápojoch obsahujúcich ovocnú šťavu“
                                                   
                                                   
                                                       
                                                   
                                                
                                    
                        
            
                  B.
               
               
                  Príloha III k nariadeniu (ES) č. 1333/2008 sa mení takto:
                  V časti 4 „Prídavné látky v potravinách vrátane nosičov v potravinárskych arómach“ sa za položku týkajúcu sa prídavnej látky E 416 vkladá táto položka:
                  
                              „E 423
                           
                           
                              arabská guma modifikovaná kyselinou oktenyljantárovou
                           
                           
                              emulzie olejových aróm používané v kategóriách 03: Zmrzliny; 07.2: Jemné pečivo; 08.2: Spracované mäso, len spracovaná hydina; 09.2: Spracované ryby a produkty rybolovu vrátane mäkkýšov a kôrovcov a v kategórii 16: Dezerty okrem výrobkov zahrnutých v kategórii 1, 3 a 4.
                           
                           
                              500 mg/kg v emulzii aróm
                           
                        
                              emulzie olejových aróm používané v kategórii 14.1.4: Ochutené nápoje, len ochutené nápoje neobsahujúce ovocné šťavy a v sýtených ochutených nápojoch obsahujúcich ovocné šťavy a v kategórii 14.2: Alkoholické nápoje vrátane ich nealkoholických a nízkoalkoholických obdôb
                           
                           
                              220 mg/kg v emulzii aróm
                           
                        
                              emulzie olejových aróm používané v kategóriách 05.1: Výrobky z kakaa a čokolády zahrnuté v smernici 2000/36/ES; 05.2: Iné cukrovinky vrátane drobných cukríkov na osvieženie dychu, 05.4: Dekorácie, povlaky a náplne okrem náplní na báze ovocia zahrnutých v kategórii 4.2.4 a v kategórii 06.3: Cereálne raňajky
                           
                           
                              300 mg/kg v emulzii aróm
                           
                        
                              emulzie olejových aróm používané v kategórii 01.7.5: Tavený syr
                           
                           
                              120 mg/kg v emulzii aróm
                           
                        
                              emulzie olejových aróm používané v kategórii 05.3: Žuvačky
                           
                           
                              60 mg/kg v emulzii aróm
                           
                        
                              emulzie olejových aróm používané v kategórii 01.8: Analógy mliečnych výrobkov vrátane bielidiel do nápojov; 04.2.5: Džemy, rôsoly, marmelády a podobné výrobky; 04.2.5.4: Orechové maslá a orechové nátierky; 08.2: Spracované mäso; 12.5: Polievky a vývary; 14.1.5.2: Iné, len instantná káva a čaj a v pokrmoch na báze obilia na priamu konzumáciu
                           
                           
                              240 mg/kg v emulzii aróm
                           
                        
                              emulzie olejových aróm používané v kategórii 10.2: Spracované vajcia a vaječné výrobky
                           
                           
                              140 mg/kg v emulzii aróm
                           
                        
                              emulzie olejových aróm používané v kategórii 14.1.4: Ochutené nápoje, len v nesýtených ochutených nápojoch obsahujúcich ovocné šťavy; 14.1.2: Ovocné šťavy v zmysle vymedzenia v smernici 2001/112/ES a zeleninové šťavy, len zeleninové šťavy; a v kategórii 12.6: Omáčky, len mäsové šťavy a sladké omáčky
                           
                           
                              400 mg/kg v emulzii aróm
                           
                        
                              emulzie olejových aróm používané v kategórii 15: Chuťovky a snacky na priamu konzumáciu
                           
                           
                              440 mg/kg v emulzii aróm“
                           
                        
            
   
      PRÍLOHA II
      V prílohe k nariadeniu (EÚ) č. 231/2012 sa za špecifikácie týkajúce sa prídavnej látky E 422 vkladá táto položka:
      
         „E 423 ARABSKÁ GUMA MODIFIKOVANÁ KYSELINOU OKTENYLJANTÁROVOU
         
         
                     
                        Synonymá
                     
                  
                  
                     Hydrogenoktenylbutandioát arabskej gumy; Hydrogenoktenylsukcinát arabskej gumy; arabská guma modifikovaná OSA (kyselinou oktenyljantárovou)
                  
               
                     
                        Definícia
                     
                  
                  
                     Arabská guma modifikovaná kyselinou oktenyljantárovou je vyrobená esterifikáciou arabskej gumy (Acacia seyal) alebo arabskej gumy (Acacia senegal) vo vodnom roztoku s obsahom najviac 3 % anhydridu kyseliny oktenyljantarovej. Následne sa vysušuje rozprašovaním.
                  
               
                     Einecs
                  
                  
                      
                  
               
                     Chemický názov
                  
                  
                      
                  
               
                     Chemický vzorec
                  
                  
                      
                  
               
                     Hmotnostná priemerná molekulová hmotnosť
                  
                  
                     Frakcia i): 3,105 g/mol
                     Frakcia ii): 1,106 g/mol
                  
               
                     Rozbor
                  
                  
                      
                  
               
                     
                        Opis
                     
                  
                  
                     Špinavobiely až svetlohnedý sypký prášok
                  
               
                     
                        Identifikácia
                     
                  
               
                     Viskozita 5 % roztoku pri teplote 25 °C
                  
                  
                     Najviac 30 mPa.s..
                  
               
                     Zrážacia reakcia
                  
                  
                     Tvorí vločkovitú zrazeninu v roztoku zásaditého octanu olovnatého (skúšobný roztok)
                  
               
                     Rozpustnosť
                  
                  
                     Voľne rozpustný vo vode; nerozpustný v etanole
                  
               
                     pH 5 % vodného roztoku
                  
                  
                     3,5 až 6,5
                  
               
                     
                        Čistota
                     
                  
               
                     Strata sušením
                  
                  
                     Najviac 15 % (105 °C, 5 h)
                  
               
                     Stupeň esterifikácie
                  
                  
                     Najviac 0,6 %
                  
               
                     Celkový popol
                  
                  
                     Najviac 10 % (530 °C)
                  
               
                     Popol nerozpustný v kyselinách
                  
                  
                     Najviac 0,5 %
                  
               
                     Látky nerozpustné vo vode
                  
                  
                     Najviac 1,0 %
                  
               
                     Test na prítomnosť škrobu alebo dextrinu
                  
                  
                     Vodný roztok vzorky zriedený v pomere 1:50 sa prevarí, pridá sa asi 0,1 ml jódového skúšobného roztoku. Nemalo by sa vytvoriť modrasté ani červenkasté sfarbenie.
                  
               
                     Test na prítomnosť gúm s obsahom tanínu
                  
                  
                     K 10 ml vodného roztoku vzorky zriedenému v pomere 1:50 sa pridá asi 0,1 ml skúšobného roztoku chloridu železitého. Nemalo by sa vytvoriť černasté sfarbenie ani černastá zrazenina.
                  
               
                     Zvyšková kyselina oktenyljantárová
                  
                  
                     Najviac 0,3 %
                  
               
                     Olovo
                  
                  
                     Najviac 2 mg/kg
                  
               
                     
                        Mikrobiologické kritériá
                     
                  
               
                     
                        Salmonella sp.
                  
                  
                     Neprítomná v 25 g
                  
               
                     
                        Escherichia coli
                     
                  
                  
                     Neprítomná v 1 g“